Jack Hughes

**Jack Rowden Hughes** (* 14. máj 2001, Orlando, Florida, USA) je americký profesionálny hokejista, ktorý je centrom a náhradným kapitánom tímu New Jersey Devils v National Hockey League (NHL). Hughes bol draftovaný Devils ako celkovo prvý v drafte NHL 2019.

Hughes reprezentoval národný tím USA na medzinárodnej úrovni. Na Zimných olympijských hrách 2026 strelil víťazný gól v predĺžení zápasu o zlatú medailu proti Kanade, čím sa stal hrdinom amerického tímu.

## Osobný život
Hughes sa narodil v Orlande na Floride a vyrastal v Toronte v Ontáriu, než sa s rodinou presťahoval do Michiganu, kde hral hokej za americký dorast a vyštudoval strednú školu. Hughes je Žid, mal bar micva a vyrastal pri oslave Pesachu. Jeho matka, Ellen Weinberg-Hughes, je Židovka a jeho otec, Jim Hughes, je katolík.

Hughes pochádza z rodiny hokejistov. Jeho obľúbený hokejista je Patrick Kane kvôli ich podobnej menšej postave. Jeho starší brat Quinn bol draftovaný ako siedmy v roku 2018 tímom Vancouver Canucks. Jeho mladší brat Luke bol draftovaný ako štvrtý v roku 2021 tímom New Jersey Devils. Ich otec je bývalý hokejista, súčasne asistent trénera tímu Boston Bruins a riaditeľ pre rozvoj hráčov tímu Toronto Maple Leafs. Jeho matka hrala hokej, lakros a futbal na University of New Hampshire a v roku 2012 bola uvedená do Siene slávy atletiky University of New Hampshire. Tiež reprezentovala USA v hokeji a na majstrovstvách sveta 1992 získala striebornú medailu.

## Klubová kariéra
náhľad|Hughes (naľavo) na striedačke Devils počas zápasu v decembri 2023
21. júna 2019 bol Hughes draftovaný ako prvý tímom New Jersey Devils. 12. júla podpísal s Devils trojročnú zmluvu. Svoj prvý bod v NHL zaznamenal 17. októbra v zápase proti New York Rangers. Stal sa tak tretím najmladším bodujúcim hráčom v histórii klubu. O dva dni neskôr strelil svoj prvý gól v NHL pri víťazstve 1:0 nad Vancouver Canucks s jeho starším bratom Quinnom.

V prvom zápase sezóny 2021/22 proti Chicago Blackhawks, Hughes strelil gól v predĺžení (čím vyhral zápas 4:3) a hodil hokejku do davu v ikonickej oslave, ktorú neskôr zopakoval na zápase hviezd. 30. novembra 2021 podpísal s Devils osemročnú zmluvu v hodnote 64 miliónov dolárov. V roku 2022 bol vybraný do svojho prvého zápasu hviezd NHL. Začiatkom apríla 2022, po tom, čo v 49 zápasoch dosiahol nové kariérne maximum (26 gólov + 30 asistencií), sezóna skončila sklamaním, keď si Hughes na zápase vyvrtol kolaterálny väz, v dôsledku čoho vynechal posledných 13 zápasov.

V sezóne 2022/23 dosiahol Hughes svoje kariérne maximá v góloch (43), asistenciách (56) a bodoch (99), pričom doviedol Devils na tretie miesto v NHL a k 52 víťazstvám, čo je pre Devils klubové maximum. Jeho 43 gólov sa zaradilo do top desať strelcov NHL, zatiaľ čo jeho 99 bodov vytvorilo klubový rekord v počte bodov v sezóne. Hughes bol vybraný do svojho 2. zápasu hviezd a prvýkrát v kariére postúpil do play-off NHL. Jeho klubový rekord, 99. bod, ktorý zaznamenal v poslednom zápase základnej časti, bol asistenciou pri víťaznom góle v predĺžení a prvom góle v kariére jeho brata Luka, ktorý sa k Devils pripojil len o zápas skôr. Jack bol tiež nominovaný na Lady Byng Memorial Trophy, ocenenie udeľované hráčovi, ktorý preukázal najlepšie „športové a gentlemanské správanie v kombinácii s vysokou úrovňou herných schopností“.

Vo svojom debute v play-off proti New York Rangers strelil Hughes svoj prvý play-off gól a to z trestného strieľania proti Igorovi Šesťorkinovi. Hughes následne zaznamenal v sérii 3 góly a 5 bodov, pričom Devils vyradili Rangers v siedmich zápasoch a postúpili do druhého kola prvýkrát od sezóny 2011/2012. V druhom kole ich po piatich zápasoch vyradil tím Carolina Hurricanes.

V prvých šiestich zápasoch sezóny 2023/24 Hughes nazbieral 17 bodov, čo je číslo, ktoré sa nepodarilo dosiahnuť tak rýchlo od čias Maria Lemieuxa v sezóne 1995/1996, ktorý tiež strelil 17 bodov v šiestich zápasoch. 3. novembra 2023 Hughes spadol počas zápasu vo vysokej rýchlosti do mantinelu a opustil hru so zranením ramena. 16. decembra strelil svoj 100. gól vo svojom 267. zápase v NHL a stal sa tak druhým najrýchlejším hokejistom v histórii Devils, ktorý dosiahol míľnik 100 gólov. V januári 2024 bol Hughes menovaný do svojho 3. zápasu hviezd v kariére a tretieho zápasu hviezd v rade, kde boli on, jeho brat Quinn a Michael Bublé menovaní za spolukapitánov jedného z tímov. Hughes utrpel 5. januára druhé zranenie hornej časti tela, keď nepríjemne spadol na konci zápasu a nemohol sa zúčastniť zápasu hviezd. 9. apríla bolo oznámené, že podstúpi operáciu ramena a vynechá zvyšok sezóny. Sezónu zakončil s 27 gólmi a 74 bodmi v 62 zápasoch.

## Reprezentácia
Na Majstrovstvách sveta do 18 rokov 2018, Hughes viedol turnaj so 7 asistenciami a 12 bodmi v 7 zápasoch a bol vybraný za najužitočnejšieho hráča turnaja (MVP), ako aj menovaný do mediálneho all-star tímu.

23. decembra 2018 bol Hughes vybraný do súťaže na Majstrovstvách sveta juniorov 2019 po boku svojho brata Quinna. Hughes vynechal tri zápasy turnaja pre zranenie, ale vrátil sa do zostavy včas, aby pomohol Spojeným štátom poraziť Česko vo štvrťfinále. Hughes ukončil turnaj so 4 asistenciami, keď Spojené štáty prehrali s Fínskom v zápase o zlatú medailu. Neskôr súťažil na Majstrovstvách sveta do 18 rokov 2019, kde prekonal rekord Alexandra Ovečkina v počte strelených gólov, keď Spojené štáty získali bronzovú medailu.

1. mája 2019 bol Hughes nominovaný do seniorského tímu Spojených štátov, ktorý súťažil na Majstrovstvách sveta 2019, opäť po boku Quinna. Vo veku 17 rokov sa Hughes stal najmladším hráčom, ktorý reprezentoval Spojené štáty na Majstrovstvách sveta.

V roku 2025 Hughes reprezentoval USA na Turnaji štyroch krajín, kde skončili na druhom mieste. Hughes si v 4 zápasoch pripísal 1 asistenciu.

2. januára 2026 bol nominovaný do tímu Spojených štátov na Zimné olympijské hry 2026. 22. februára strelil víťazný gól v predĺžení zápasu o zlatú medailu proti Kanade, čím zabezpečil americkému tímu ich prvú zlatú olympijskú medailu v hokeji od Zimných olympijských hier v roku 1980. Hughes dohral zápas napriek tomu, že ho v tretej tretine kanaďan Sam Bennett udrel hokejkou do úst a prišiel o niekoľko zubov.

## Štatistiky
*Z = zápasy, G = góly, A = asistencie, TM = trestné minúty*

### Klub

### Reprezentácia

## Ocenenia a vyznamenania

## Referencie

## Iné projekty

Kategória:Hokejisti USA
Kategória:Hokejoví útočníci USA
Kategória:Hokejoví strední útočníci
Kategória:Hráči New Jersey Devils
Kategória:Hokejisti draftovaní klubom New Jersey Devils
Kategória:Hokejisti na Zimných olympijských hrách 2026
Kategória:Medailisti na Zimných olympijských hrách 2026
Kategória:Olympionici USA
Kategória:Olympijskí víťazi USA
Kategória:Olympijskí víťazi v ľadovom hokeji
Kategória:Účastníci MS v hokeji 2019
Kategória:Osobnosti USA kanadského pôvodu
Kategória:Osobnosti USA židovského pôvodu
Kategória:Športovci židovského pôvodu
Kategória:Osobnosti z Orlanda